OpenLLM-France/wikimedia huggingface dataset:
# Hoople

Hoople és una població dels Estats Units a l'estat de Dakota del Nord. Segons el cens del 2000 tenia 292 habitants.

## Demografia

Segons el cens del 2000, Hoople tenia 292 habitants, 133 habitatges, i 79 famílies. La densitat de població era de 313,2 hab./km².
Dels 133 habitatges en un 27,8% hi vivien nens de menys de 18 anys, en un 45,9% hi vivien parelles casades, en un 9,8% dones solteres, i en un 40,6% no eren unitats familiars. En el 39,8% dels habitatges hi vivien persones soles el 22,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,96.
Per edats la població es repartia de la següent manera: un 24,3% tenia menys de 18 anys, un 7,9% entre 18 i 24, un 24% entre 25 i 44, un 25,3% de 45 a 60 i un 18,5% 65 anys o més.
L'edat mediana era de 43 anys. Per cada 100 dones de 18 o més anys hi havia 85,7 homes.
La renda mediana per habitatge era de 29.250 $ i la renda mediana per família de 38.125 $. Els homes tenien una renda mediana de 26.786 $ mentre que les dones 21.094 $. La renda per capita de la població era de 14.836 $. Entorn del 6% de les famílies i l'11,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hoople». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Hoople». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Impietat

Impietat és clàssicament la falta del concerniment de les obligacions que incumbeixen l'observació pública religiosa o de culte.
La impietat va ser una objecció pagana al cristianisme; a diferència dels iniciats en religions mistèriques, els primers cristians es van negar a cremar encens davant les imatges dels déus, entre els quals hi havia emperadors deïficats. La impietat en les civilitzacions antigues era una preocupació cívica, més que religiosa. Hom creia que podria provocar la caiguda en la res publica tota la ira dels déus tutelars que protegien la polis.
Sòcrates i Anaxàgores van ser condemnats per impietat contra els antics déus grecs. El primer va ser sentenciat a mort, mentre que el segon va haver d'exiliar-se. Aristòtil va ser condemnat per impietat després de la mort d'Alexandre Magne. D'acord amb la Vita Aristotelis Marciana, un manuscrit únic parcialment conservat a la Biblioteca Nacional de San Marco a Venècia i escrit al voltant de l'any 1300, Aristòtil va deixar la ciutat dient: "No deixaré que els atenesos pequin dues vegades contra la filosofia" (Vita Aristotelis, 41).
El compilador cristià medieval va fer servir el crim dels atenesos com un pecat, quan pecat era un concepte desconegut per a grecs i romans. En traduir de l'arameu al grec en l'edició del Nou Testament, es comença a utilitzar la paraula grega hamartia ("perdre la marca") com una traducció poc aproximada de pecat.

## Vegeu també

* Blasfèmia
# Huwana

Huwana era una ciutat que es va incorporar a l'Imperi Hitita, situada a Frígia, a l'oest de les possessions centrals hitites.
El rei Subiluliuma I va obtenir una victòria sobre el Regne d'Arzawa en la primera de les seves campanyes com a rei, cap a l'any 1344 aC. El text hitita conservat diu que Subiluliuma va trobar a la ciutat sis tribus, i les va derrotar, i les tropes enemigues van morir quasi totes.

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 65. ISBN 8446022532.
# Hyperolius viridiflavus

Hyperolius viridiflavus és una espècie de granota de la família dels hiperòlids que viu a Burundi, República Democràtica del Congo, Etiòpia, Kenya, Ruanda, el Sudan, Tanzània, Uganda i, possiblement també, a la República Centreafricana, Txad i Eritrea.

## Vegeu també

* Hyperolius houyi, un possible sinònim.

## Referències

* Schiøtz, A., Channing, A., Poynton, J.C. & Largen, M. 2004. Hyperolius viridiflavus. Llista Vermella d'Espècies Amenaçades de la UICN 2006. Consulta: 16 d'abril del 2008.
# Path tracing

El Path tracing o traçador de camins és un algorisme que empra el mètode de Montecarlo per a renderitzar gràfics d'ordinador i obtenir escenes tridimensionals simulades. La il·luminació global és fidel a la realitat i s'aconsegueixen resultats foto-realistes. Fonamentalment, l'algorisme traça raigs des d'una càmera virtual, quan un raig colpeja una superfície reflectora o refractiva, repeteix el procés fins que arriba a una font de llum. La sèrie de raigs de la càmera a la llum formen un "camí". Fou introduït per Jim Kajiya el 1986 i deriba del ray tracing. El Path tracing té un caràcter de producció aleatòria de raigs, assoleix excel·lents resultats en fenòmens complexos que no es gestionen en el ray tracing, com a desavantatge s'obté més soroll. Aquest es pot reduir augmentant el temps de render.

## Referències

* ↑ «What is Path Tracing and Ray Tracing? And Why do They Improve Graphics?». NLine Tech Tips, 01-07-2019. [Consulta: 4 octubre 2021].
* ↑ «Physically Based Rendering: From Theory To Implementation.». 2004. [Consulta: 4 octubre 2021].
* ↑ «Path tracing | High Definition RP | 13.0.0». Unity. [Consulta: 4 octubre 2021].
# Patharghata

Patharghata és una muntanya de l'Índia al districte de Bhagalpur a Bihar, prop del Ganges. A la part nord de la muntanya hi ha diverses escultures a la roca, probablement anteriors al segle VII; les més interessants són una fila de figures coneguda localment com a Chaurasi sunni (84 savis). També hi ha cinc coves entre les quals la de Bateswar, on s'han trobat objectes de bronze i plata.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Paulistània

Paulistània és un municipi brasiler de l'estat de São Paulo.

## Geografia

Es localitza a una latitud 22è34'42" sud i a una longitud 49è24'10" oest, estant a una altitud de 645 metres. La seva població estimada el 2004 era de 1.910 habitants.

### Demografia

Dades del Cens - 2000
Població total: 1.779
* Urbana: 999
* Rural: 780
* Homes: 941
* Dones: 838
* Densitat demogràfica (hab./km²): 6,92
* Mortalitat infantil fins 1 any (per mil): 7,65
* Esperança de vida (anys): 76,37
* Taxa de fecunditat (fills per dona): 2,56
* Taxa d'alfabetització: 85,14%
* Índex de Desenvolupament Humà (IDH-M): 0,774
* IDH-M Renda: 0,667
* IDH-M Longevitat: 0,856
* IDH-M Educació: 0,800
(Font: IPEADATA)

### Hidrografia

* Turvo
* Rio Alambari
* Rio Corrego del Sa Gerônimo
* Rio Ribeirão del Limoeiro

## Comunicacions

La ciutat era atesa per la Telecomunicacions de São Paulo (TELESP). El 1998 aquesta empresa va ser privatitzada i venuda per la Telefònica, sent que el 2012 l'empresa va adoptar la marca Vivo per les seves operacions de telefonia fixa.

## Administració

* Alcalde: Dr PAULO AUGUSTO GRANCHI (2017/2020)
* Tinent d'alcalde: CARLOS ROBERTO MARQUES
* President de la càmera:JOSE MAURO CADAMURO

## Referències

* ↑ «Área de atuação da Telesp em São Paulo». Página Oficial da Telesp (arquivada). Arxivat de l'original el 1998-01-14. [Consulta: 6 novembre 2022].
* ↑ «Nossa História». Telefônica / VIVO. Arxivat de l'original el 2017-08-27. [Consulta: 6 novembre 2022].
* ↑ GASPARIN, Gabriela. «Telefônica conclui troca da marca por Vivo». G1, 12-04-2012.
# Paulius Šiškevičius

Paulius Šiškevičius (Vílnius, 7 de setembre de 1993) és un ciclista lituà, professional des del 2015 amb l'equip irlandès An Post-ChainReaction. Actualment milita a l'equip Staki-Technorama. El 2014 es proclamà campió nacional en ruta. El seu germà Evaldas també es dedica professionalment al ciclisme.

## Palmarès

* 2010
** Campió de Lituània júnior en ruta
** Campió de Lituània júnior en contrarellotge
* 2011
** Campió de Lituània júnior en ruta
** Campió de Lituània júnior en contrarellotge
* 2014
** Campió de Lituània en ruta
* 2015
** Campió de Lituània sub-23 en ruta
** Campió de Lituània sub-23 en contrarellotge
* 2017
** Vencedor d'una etapa a la Volta al Marroc

## Referències

* ↑ Segers, Maxime «Maes et Vandenbogaerde chez An Post-ChainReaction». directvelo.com, 10-11-2014 [Consulta: 3 agost 2017].
* ↑ «Team - Staki-Technorama». Team - Staki-Technorama. [Consulta: 3 agost 2017].
* ↑ «Paulius Šiškevičius sensacingai triumfavo Lietuvos dviračių plento čempionato grupinėse lenktynėse». 15min.lt, 30-06-2014 [Consulta: 3 agost 2017].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# INSEAD

INSEAD (Institut Européen d'Administration des Affaires) és una escola de negocis europea amb seus a Fontainebleau, Singapur i Abu Dhabi. Va ser fundada l'any 1819. INSEAD se situa entre les escoles de negocis més ben valorades del món. El seu MBA figura a la 1a posició a escala mundial. INSEAD imparteix també un programa de doctorat i diferents programes de màster d'administració especialitzats en màrqueting, finances, emprenedoria i altres disciplines. Els programes de l'escola compten amb una triple acreditació, a càrrec dels organismes AMBA, EQUIS i AACSB. Per l'escola hi han passat més de 50.000 estudiants que després han ocupat llocs de responsabilitat en el món dels negocis i la política, com ara Joan de Luxemburg i Arnaud Montebourg.

## Referències

* ↑ (anglès)INSEAD Is #1 For Fifth Year In The European Ranking Of M.B.A. Rankings 2019
* ↑ (anglès)Triple accredited business schools (AACSB, AMBA, EQUIS)

## Enllaços externs

* INSEAD - Lloc web oficial
# INSEE

INSEE són les sigles de l'Institut National de la Statistique et des Études Économiques l'organisme responsable de la producció, anàlisi i difusió d'estadístiques oficials a França: els comptes nacionals trimestrals i anuals d'avaluació de la demografia nacional, la taxa d'atur, etc.
Fou fundat el 1946 a partir del Servei Nacional d'Estadística. És una branca del Ministeri d'Economia, Finances i Indústria de França (MINEFI). Compta amb una independència de facto en relació amb el Govern de França, ja garantida per llei. Des d'octubre de 2007, el seu director és Jean-Philippe Cotis i la seva seu es troba al 18, Boulevard Adolphe-Pinard de París.

## Funcions

Les principals funcions de l'INSEE són les següents:
* Organitzar i operar els censos de població i publicació de les diferents xifres de població a França;
* Realitzar enquestes (periòdiques o puntuals) d'interès general per a empreses i particular;
* Mesura la clau dels indicadors econòmics que es refereixen a França (producte interior brut, l'atur a França, les taxes d'ocupació, les taxes de pobresa, etc.)
* Produir i publicar molts índex de qualitat àmpliament reconeguda. Entre els índex de preus mesurats, l'índex de preus al consum (IPC) és la mesura oficial de la inflació (augment en el nivell general de preus). Altres índexs són les referències necessàries per a la celebració o revisió de certs contractes (per exemple, l'índex de la renda de revisió (IRL), incloent l'índex construït a partir dels costos de construcció).
L'INSEE també gestiona directoris:
* de persones (número de registre nacional d'identificació de les persones, també conegut com a nombre d'assegurança social);
* d'empreses i de les seves diverses institucions (identificadors de SIREN i SIRET).
L'INSEE gestiona els codis que identifiquen les àrees geogràfiques - comunes, cantons, districtes, departaments, regions, països i territoris estrangers - i algunes nomenclatures, com la nomenclatura d'activitats franceses, que serveix en particular per a codificar l'activitat principal exercida (EPA) per una empresa o institució, o la classificació de categories socioprofessionals (SPC).
L'INSEE també assegura la difusió i anàlisi d'informació estadística. Publica nombrosos articles, llibres o diaris, i microfitxes (de censos) i CD-ROM. També disposa d'una gran quantitat d'informació gratuïta al seu lloc web. Per a facilitar l'accés a aquestes estadístiques, l'INSEE ha instituït els "intermediaris Insee" a diferents regions de França, la llista completa està disponible aquí. Actualment la publicació de les estadístiques es fa a través d'Internet. Finalment, l'INSEE col·labora de moltes maneres amb el Consell Nacional d'Informació Estadística (CNIS). Els qüestionaris són supervisats pel CNIS i la CNIL.

## Llista de directors de l'INSEE

* 1946-1961 : Francis-Louis Closon
* 1961-1967 : Claude Gruson
* 1967-1974 : Jean Ripert
* 1974-1987 : Edmond Malinvaud
* 1987-1992 : Jean-Claude Milleron
* 1992-2003 : Paul Champsaur
* 2003-2007 : Jean-Michel Charpin
* 2007- : Jean-Philippe Cotis

## Referències

* ↑ Explicacions Insee. Consultat el 2 de febrer de 2008.
* ↑ nomenclatures Insee

## Enllaços externs

* www.insee.fr
# INRI

INRI són les sigles de la frase llatina Iesvs Nazarenvs Rex Ivdaeorvm, la qual es tradueix al català com: "Jesús de Natzaret, Rei dels Jueus".
Apareix al Nou Testament de la Bíblia Cristiana, als Evangelis de Mateu (27:37), Marc (15:26); Lluc (23:38) i Joan (19:19). Molts crucifixos i altres imatges de la crucifixió inclouen una placa, anomenada "títol", que duu les lletres INRI, ocasionalment gravat directament en la creu, i usualment dalt de la figura de Jesús. Algunes Esglésies Ortodoxes d'Orient usen les lletres INBI del text grec de la inscripció en la creu, Ἰησοῦς ὁ Ναζωραῖος ὁ Bασιλεὺς τῶν Ἰουδαίων.
A l'Evangeli segons Sant Joan la inscripció és explicitada:
| « | 19. Pilat va redactar també una inscripció i la va posar sobre la creu. L'escrit era: «Jesús el Natzarè, el Rei dels jueus.» 20. Aquesta inscripció la van llegir molts jueus, perquè el lloc on havia estat crucificat Jesús estava prop de la ciutat; i estava escrita en hebreu, llatí i grec. | » |

## Referències

* ↑ «INRI». Gran Enciclopèdia Catalana. Barcelona: Grup Enciclopèdia Catalana.
* ↑ Joan (19:19–20), Bíblia de Montserrat
# Parc Nacional de les Illes Orango

El Parc Nacional de les Illes Orango (portuguès: Ilhas de Orango) és una àrea protegida que es troba a l'arxipèlag dels Bijagós, a la regió de Bolama de Guinea Bissau. Fou establert l'1 de desembre de 2000. Aquest lloc té una extensió de 1582 km² (terrestres) i 94.235 km² (marins).

## Referències

* ↑ World Database on Protected Areas

## Vegeu també

* Geografia de Guinea Bissau
* Geografia d'Àfrica

## Enllaços externs

* APES MAPPER Arxivat 2010-07-16 a Wayback Machine.
# Parc Nacional de les Illes Atlàntiques de Galícia

El Parc Nacional de les Illes Atlàntiques de Galícia és un parc nacional que comprèn les illes gallegues de Cíes, Ons, Sálvora i Cortegada. Té una extensió de 1.200 ha terrestres i 7.200 ha de superfície marítima. Constitueixen el desè parc nacional més visitat d'Espanya. És l'únic Parc Nacional de Galícia, i el tretzè en ordre cronològic d'Espanya.

## Enllaços externs

* Xarxa de Parcs Nacionals (castellà)
# Pedinoides

Els pedinoides (Pedinoida) són un ordre d'eriçons de mar, que conté el gènere únic viu Caenopedina. El grup era molt més divers al Mesozoic i representa l'ordre més antic d'euechinoides que ha arribat a l'actualitat.
Es distingeixen d'altres eriçons de mar per la presència d'una closca rígida amb plaques tessel·lades. Tot i que les seves espines primàries són sòlides, les més petites poden ser buides, diferenciant-los encara més dels ordres estretament relacionats Diadematoida i Echinothurioida, que només posseeixen espines buides.

## Referències

* ↑ «Pedinoida - Natural History Museum». [Consulta: 19 setembre 2020].
* ↑ «WoRMS - World Register of Marine Species - Pedinidae Pomel, 1883». [Consulta: 19 setembre 2020].
# Pedir

La federació de Pedir o Pidië fou una agrupació d'estats natius de Sumatra, vassalls del sultanat d'Aceh (Atjeh) i des de 1874 d'Holanda, dirigida per l'estat de Pedir i situada a la costa nord-est de l'illa.
La federació estava formada per:
* Estat de Pedir o Pidië
* Rebeh o Reubee
* Arai o Aree (Kampong Arai)
* Tjum Bok (Tjoemboek)
* Titieue (Titiénä)
* Peudue & Trieng Gadeng
* Pantai Raja
* Musa & Langien
* Njong
* Arun
* Klumpang Pajong
* Ajer Lebu (Ajer-Leboe/Ijer Leboe)
* Bentara Blang Rakna Wangsa (Bintara Blang Rama Wamgsa)
* Krueng Seumideuen
* Radja Endjoeng
* Kedjoeroean Troesib
* Panglina Meugoë
* Kedjoeroean Aroen
Dins el territori de la federació hi havia enclavats alguns estats que formaven part de la federació de Gigiën:
* Pineung & Peukan Batu-Peukan Söt
* Bambi & Unu
* Indra & Lhok Kaju
El 1933 els estats eren:
* Andeuë & Lala
* Geumpang
* Ibot
* Ilôt
* Keumala
* Kruëngseumideuën
* Mé Tareuën
* Meureudu (479 km²)
* Areë (II Mukims)
* Titeuë (II Mukims)
* Truseb (II Mukims)
* Aron (III Mukims)
* Bambi & Unu (III Mukims)
* Glumpangpajung (III Mukims)
* Pineung (III Mukims)
* Reubeë (V Mukims)
* Tjumbo (V Mukims)
* Ië Leubeuë o Ajer Lebu (VI Mukims)
* Kale & Lawaeuëng (XII Mukims)
* Keumangan (LX Mukims)
* Njong
* Panteraja
* Samaidra
* Tangse
* Triënggadeng

## Referències

* A. Flicher, Les Etats princiers des Indes néerlandaises (historiques et emblèmes), Dreux 2009
Viccionari
# Pereña de la Ribera

Pereña de la Ribera és un municipi de la província de Salamanca a la comunitat autònoma de Castella i Lleó. Limita 1mb Villarino de los Aires a l'Est, La Peña al Sud, Masueco a l'Oest i amb Portugal al Nord.

## Demografia

Evolució demogràfica :
| 1991 | 1996 | 2001 | 2004 |
| 555 | 554 | 522 | 513 |
# Penya del Morral

La Penya del Morral és una muntanya de 599 metres que es troba a la comarca de la Ribagorça, dins la província d'Osca (Aragó). En destaca la important basílica que hi ha a tocar del poble de Graus.
# Penya del Migdia (desambiguació)

«Penya del Migdia» té aquests significats:
# Ivor Broadis

Ivor Broadis (Isle of Dogs, 18 de desembre de 1922 - Carlisle, 12 d'abril de 2019) fou un futbolista anglès de la dècada de 1950 i entrenador.
Fou 14 cops internacional amb la selecció de futbol d'Anglaterra amb la qual participà a la copa del Món de futbol de 1954. Pel que fa a clubs, destacà a Carlisle United, Sunderland AFC, Manchester City FC, Newcastle United FC i Queen of the South.

## Referències

* ↑ «England Players - Ivor Broadis». EnglandFootballOnline.com.
* ↑ Naylor, Davey. «Ivan Arthur Broadis», 2019.
* ↑ «QosFC: Legends – Ivor Broadis». [Consulta: 22 març 2017].
* ↑ «England star's strip found in Scots attic» (en anglès). , 27-11-2018.
* ↑ «Tributes paid to ex-England and Carlisle United legend Ivor Broadis who has died aged 96» (en anglès).
# Per l'Europa dels Pobles

Per l'Europa dels Pobles va ser una coalició electoral nacionalista formada a Espanya per a presentar-se a les Eleccions al Parlament Europeu de 1994. Tenia el seu precedent en les candidatures que, amb noms similars, s'havien presentat a les eleccions de 1987 i 1989.
Els seus integrants eren cinc partits nacionalistes i d'esquerres: Eusko Alkartasuna (EA), Esquerra Republicana de Catalunya (ERC), Tierra Comunera-Partit Nacionalista Castellà (TC-PNC), Acció Catalana (AC), partit novament creat que s'unia a la coalició de la mà d'ERC, i Entesa Nacionalista i Ecologista d'Eivissa (ENEE).
El primer lloc de la llista va ser ocupat per Carlos Garaikoetxea (EA). El segon, que corresponia a ERC, va ser cedit a Max Cahner, d'AC.
La coalició va obtenir un total de 239.339 vots (1,29%), sent la sisena força política, però sense obtenir representació (fou la llista més votada que no va obtenir cap eurodiputat dels 64 en joc). La coalició va obtenir els seus millors resultats a Catalunya (141.285 vots, 5,52% en la comunitat autònoma), Navarra (8.607 vots, 3,74%) i al País Basc (78.418 vots, 8,98%). Els resultats a Castella i Lleó i les Illes Balears no van superar l'1% (0,23 i 0,81% respectivament), resultant insignificants en la resta d'Espanya. Davant els mals resultats, Carlos Garaikoetxea va presentar la dimissió com a president d'Eusko Alkartasuna.

## Integrants

Partits :
* Eusko Alkartasuna (EA)
* Acció Catalana (AC)
* Esquerra Republicana de Catalunya (ERC)
* Entesa Nacionalista i Ecologista (ENE)
* Tierra Comunera-PNC (TC–PNC)

## Resultats electorals

Parlament Europeu :
| Any | Llista | Vots | % | Escons | +/- |
| 1987 | Coalició per l'Europa dels Pobles | 326,911 (#7) | 1.70 | 1 / 60 | Nou |
| 1989 | Coalició per l'Europa dels Pobles | 238.909 (#11) | 1.51 | 1 / 60 | = |
| 1994 | Per l'Europa dels Pobles | 239.339 (#6è) | 1,20 | 0 / 64 | 1 |
| 1999 | Coalició Nacionalista - Europa dels Pobles | 613.968 (#6è) | 2,90 | 2 / 64 | 2 |
| 2004 | Europa dels Pobles | 380,709 (#5è) | 2.45 | 1 / 54 | 1 |
| 2009 | Europa dels Pobles | 391.962 (#6è) | 2,50 | 1 / 54 | = |

## Referències

* ↑ Cahner presenta el seu nou partit Acció Catalana, La Vanguardia, 12 d'abril de 1994.
* ↑ . El consell nacional d'ERC decideix donar llum verda al pacte amb Acció Catalana, 16 d'abril de 1994
* ↑ Resultats de les eleccions al Parlament Europeu de 1994 Arxivat 2010-02-11 a Wayback Machine.
* ↑ La renúncia del dirigent abertzale podria desencadenar un procés renovador, El Mundo, 15 de juny de 1994

## Enllaços externs

* Eleccions al Parlament Europeu de 1994, a la pàgina d'eleccions espanyoles de Carles Tek.
* Resultats eleccions al Parlament Europeu a Europe Politique.
# Per fi sols!

Per fi sols! (títol original en anglès, Darling Companion) és una pel·lícula estatunidenca de 2012 dirigida per Lawrence Kasdan i protagonitzada per Diane Keaton i Kevin Kline.

## Argument

La vida del matrimoni Winter canvia quan la Beth Winter (Diane Keaton) i la seva filla Grace (Elisabeth Moss) troben un gos abandonat al costat d'una carretera de Denver. Les dues no dubten gens en dur-lo a casa i quedar-se'l. Amb el nom de "Freeway", el gos es converteix en un lleial company i confident de la Beth que veu com els seus fills comencen la seva vida fora de casa i el seu marit se centra més en la seva feina que en la seva família. El dia del casament de la Grace però, en Joseph perd el gos. Furiosa amb en Joseph i destrossada per la pèrdua d'en Freeway, la Beth recluta alguns dels convidats del casament perquè l'ajudin a trobar el gos.

## Repartiment

| Intèrpret | Personatge |
| Diane Keaton | Beth |
| Kevin Kline | Joseph |
| Dianne Wiest | Penny |
| Richard Jenkins | Russell |
| Sam Shepard | Xèrif Morris |
| Elisabeth Moss | Grace |
| Ayelet Zurer | Carmen |

## Producció

La pel·lícula es va rodar a Salt Lake City.

## Referències

* ↑ «Per fí sols!». Esadir. El portal lingüístic CCMA.

## Enllaços externs

* Per fi sols! Tràiler a YouTube (català)
# Phrynobatrachus liberiensis

Phrynobatrachus liberiensis és una espècie de granota que viu a Costa d'Ivori, Ghana, Guinea, Libèria i Sierra Leone.
Està amenaçada d'extinció per la pèrdua del seu hàbitat natural.

## Referències

* Rödel, M.-O. & Schiøtz, A. 2004. Phrynobatrachus liberiensis. Llista Vermella d'Espècies Amenaçades de la UICN 2006. Consulta: 18 de gener de 2008.
# Phrynobatrachus nanus

Phrynobatrachus nanus és una espècie de granota que viu al Txad i, possiblement també, a la República Centreafricana.

## Referències

* Pickersgill, M. 2004. Phrynobatrachus nanus. Llista Vermella d'Espècies Amenaçades de la UICN 2006. Consulta: 18 de gener de 2008.